OzLabs/hebrew-wiki-articles huggingface dataset:
תומאס ווקאפ

תומאס ריאן ווקאפ (באנגלית: Thomas Ryan Walkup; נולד ב-30 בדצמבר 1992) הוא כדורסלן אמריקאי, המשחק בעמדת הרכז בקבוצת אולימפיאקוס פיראוס מליגת העל היוונית ומהיורוליג.

== קריירה מקצועית ==
לאחר שלא נבחר בדראפט 2016, ווקאפ ניסה את מזלו בליגת הקיץ כשהצטרף לגולדן סטייט ווריורס.

=== וינדי סיטי בולס ===
ב-30 באוקטובר 2016, חתם ווקאפ בוינדי סיטי בולס (קבוצת הבת של שיקגו בולס מליגת ה-NBA) מליגת הפיתוח של ה-NBA. ווקאפ שיחק בוינדי סיטי בולס כשחקן של שיקגו בולס שמשחק רק בוינדי סיטי בולס.

=== ריזן לוידווסבורג ===
ב-10 באוגוסט 2017 חתם ווקאפ בריזן לודוויגסבורג שאז שיחקה ב: ליגת האלופות של פיב"א ובליגת העל הגרמנית בכדורסל. באפריל 2018 שיחק ווקאפ את משחקו הראשון בריזן לוודיסבורג.

=== ז'לגיריס קובנה ===
ב-21 ביוני 2018 חתם ווקאפ בז'לגיריס קובנה מליגת העל הליטאית בכדורסל ומהיורוליג. בעונתו הראשונה העמיד ווקאפ ממוצעים של: 5.2 נקודות, 2.2 אסיסטים, 2.6 ריבאונדים ו-0.5 חטיפות (ביורוליג). באותה עונה זכה ווקאפ בפרס שחקן ההגנה של הליגה הליטאית בכדורסל. ב-27 בנובמבר האריך ווקאפ את חוזהו בז'לגיריס קובנה עד קיץ 2021. בעונתו השנייה בז'לגיריס קובנה העמיד ממוצעים של: 9.6 נקודות, 5.5 אסיסטים, 3.6 ריבאונדים וחטיפה אחת (ביורוליג). בעונתו השלישית המעמיד ממוצעים של: 8.2 נקודות, 4.5 אסיסטים, 3 ריבאונדים ו-1.1 חטיפות (ביורוליג). את משחקו האחרון בז'ליגריס ערך ב-7 ביוני 2021 במשחק האחרון בסדרת הגמר של הליגה הליטאית שם העמיד 20 נקודות 5 ריבאונדים ו-5 אסיסטים בניצחון קבוצתו 73–84 ריטאס וילנה.

=== אולימפיאקוס ===
ב-11 ביוני 2021 חתם תומאס ווקאפ באולימפיאקוס הוונית מליגת העל היוונית ומהיורוליג.
{| class="wikitable"
|+
|}
==קישורים חיצוניים==

קטגוריה:כדורסלני וינדי סיטי בולס
קטגוריה:כדורסלני ריזן לודוויגסבורג
קטגוריה:כדורסלני ז'לגיריס קובנה
קטגוריה:כדורסלני אולימפיאקוס
קטגוריה:כדורסלנים אמריקאים
קטגוריה:אמריקאים שנולדו ב-1992
ז'ואנוויל (אי)

[[מצוקי מאדר באי ז'ואנוויל]]
האי ז'ואנוויל (באנגלית: Joinville Island) הוא האי הגדול ביותר בקבוצת איי ז'ואנוויל, שבקצה הצפון-מזרחי של חצי האי האנטארקטי, בארץ גרהאם שבאנטארקטיקה.

אורכו של האי 74 קילומטרים (בכיוון מזרח-מערב), ורוחבו של האי 22 קילומטרים.

המצר האנטארקטי מפריד בין האי ז'ואנוויל לבין חוף חצי האי האנטארקטי.

== היסטוריה ==
=== גילוי ומיפוי האי ===

האי ז'ואנוויל התגלה ומופה לראשונה באופן גס בשנת 1838, על ידי משלחת צרפתית בפיקודו של קפטן ז'ול דומונט ד'אורוויל.

=== מקור השם ===

ד'אורוויל נתן לאי את שמו.

ד'אורוויל קרא לאי הגדול בקבוצה, ולקבוצה כולה על שם הנסיך פרנסואה, נסיך ז'ואנוויל, בנו השלישי של לואי-פיליפ, דוכס אורליאנס (מלך צרפת באותה עת).

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:7618 האי ז'ואנוויל] באתר הסקר הגאולוגי של ארצות הברית
* [https://www.researchgate.net/figure/Map-of-northern-tip-of-Antarctic-Peninsula-and-Joinville-Island-with-locations-of_fig1_235665813 תצלום לוויין של אזור האי ז'ואנוויל]
* [https://www.mindat.org/feature-6620716.html האי ז'ואנוויל] באתר mindat

== הערות שוליים ==

ז'ואנוויל
יוחנן סוקניק

יוחנן סוקניק (1909 – 18 בינואר 1986) היה כדורגלן ומאמן כדורגל ישראלי, אחד מסמליו של מועדון הכדורגל הפועל תל אביב, ובנוסף שחקן נבחרת ארץ ישראל בכדורגל.

==ביוגרפיה==
סוקניק נולד בשנת 1909 בלודז' שבפולין (הייתה חלק מהאימפריה הרוסית) ועלה לארץ ישראל ב-1923. בגיל 14 הצטרף לקבוצת הנוער נורדיה תל אביב, שהשתייכה לאגודת מכבי. מאוחר יותר הצטרף לקבוצת "הפועל "אלנבי" תל אביב", שהייתה הגלגול המוקדם והקבוצה הראשונה של המועדון הפועל תל אביב, אליו הצטרף מהקמתו ושיחק בקבוצה הראשונה. 

סוקניק שיחק ב-3 תפקידים על מגרש הכדורגל, אך נודע יותר מכל בתפקיד הקשר האחורי (אז כונה תפקיד זה "רץ מרכזי"). הוא זכה לפני קום המדינה בין השנים 1928 - 1940 בארבע אליפויות הראשונות של ליגת ארץ ישראל בכדורגל, החל מעונת 1933/1934 בליגת ארץ ישראל בכדורגל, ובחמשת גביעי המדינה הראשונים של המועדון, החל מגביע העם 1928. 

לסוקניק גם היה חלק נכבד בנבחרת ארץ ישראל שם שיחק ארבעה משחקים, שניים נגד נבחרת מצרים במסע לקהיר ב-1934 (שם כבש את השער היחיד שלו בנבחרת בהפסד 1–4), ושני משחקים נגד נבחרת יוון ב-1938. בשנים אלו נכלל סוקניק גם בנבחרת "הפועל" הארצית, ונסע לייצג אותה בתחרויות הפועלים הבינלאומיות האולימפיות באירופה ("אולימפיאדת הפועלים").

סוקניק שיחק בהפועל תל אביב כ-14 עונות רצופות לפרישתו ממשחק פעיל ב-1940 עקב כאבים ברגליים. ולאחר מכן התגורר ברמת גן, שם עבד כבנאי בין היתר. סוקניק אף ניסה לפתוח בקריירת אימון ב-1945 כשאימן בהפועל רמת גן, אך התפטר כעבור חודשיים מכיוון שחשב כי השחקנים לא מתאמצים כפי שהוא דורש מהם.

יוחנן סוקניק נפטר ב-18 בינואר 1986, בגיל 77.

==תארים כשחקן==
הפועל תל אביב
*הליגה הארצישראלית בכדורגל: 4
**1933/1934, 1934/1935, 1938, 1940
* גביעי מדינה: 5
** 1928, 1934, 1937, 1938, 1939

== קישורים חיצוניים ==

* [http://archive.football.org.il/multimedia/PDF/Newspapers/hadashot/1957/02-10-1957.pdf "5 שנים לא ראיתי את הפועל תל אביב"], מאת משה טרסי, חדשות הספורט, 2 באוקטובר 1957

== הערות שוליים ==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:כדורגלני נבחרת ארץ ישראל
קטגוריה:כדורגלני הפועל תל אביב
קטגוריה:מאמני הפועל רמת גן
קטגוריה:אנשי העלייה השלישית
קטגוריה:ישראלים ילידי פולין
קטגוריה:ישראלים שנולדו ב-1909
קטגוריה:ישראלים שנפטרו ב-1986
דנה פאן לוזון

דנה פאן-לוזון (נולדה ב-22 ביוני 1978) היא עיתונאית, מגישת טלוויזיה, ומדריכת פילאטיס ישראלית.

==ביוגרפיה==
נולדה בשם דנה פאן בפתח תקווה. אביה הוא עמי פאן שהיה מנהל הקבוצה של מכבי פתח תקווה. התחנכה בתיכון "אחד העם" שבעיר הולדתה. 

שירתה בצה"ל ביחידה 8200 בתפקיד אלחוטנית.

לאחר מכן, למדה באוניברסיטת תל אביב וסיימה תואר ראשון בתקשורת וכלכלה. בעלת תואר ראשון בפסיכולוגיה מהאוניברסיטה הפתוחה. סיימה תואר שני בפסיכולוגיה חברתית פוליטית.

== קריירה ==
בשנת 2010 החלה להגיש פינת ספורט נשית ופינת לייף סטייל שנקראה על שמה "זמן של פאן" בתוכנית הבוקר "לחיות טוב" עם משה דץ בערוץ 2. בשנת 2011 הנחתה את תוכנית הטיולים והחופשות "כאן בישראל" בערוץ 2.

בשנת 2012 הייתה חברת פאנל בתוכנית הלייט-נייט "מה ש'תה שומע" בהנחיית אסי עזר בערוץ 24.

ב-2013 עברה עם משפחתה באופן זמני לבלגיה, בעקבות עבודתו של בעלה, מאמן הכדורגל הישראלי, גיא לוזון שאימן את מועדון סטנדרד לייז' מליגת העל הבלגית, ושם יצרה תוכנית דוקומנטרית ייחודית באנגלית "נשות הכדורגלנים האמיתיות", שאותה גם הנחתה. הסדרה נמכרה ושודרה גם בערוץ הספורט.

בשנת 2015 השתתפה דנה בתוכנית הדוקו-ריאליטי "מחוברים" של HOT.

בשנת 2016 חזרה עם בעלה וילדיה לישראל, והייתה חברת פאנליסטית בשידורים החיים באולפן יורו 2016 ששודר בערוץ 2, וכן את אולפן מונדיאל 2018 בערוץ כאן 11.

בשנת 2017 הנחתה את תוכנית הבוקר "בוקר חם" בערוץ 2 של רשת, לצדו של קובי מחט.

מאז 2020 היא בעלת טור קבוע באתר וואלה! על המציאות הפוליטית והחברתית. בין השאר, שימשה גם ככתבת באתר "ישראל היום" במהלך מגפת הקורונה העולמית.
==חיים אישיים==
נשואה למאמן הכדורגל הישראלי, גיא לוזון, והם הורים לבן ולבת.

עמיתה במכון למדיניות העם היהודי מאז 2022.

==קישורים חיצוניים==

קטגוריה:מנחות טלוויזיה ישראליות
קטגוריה:בוגרות גימנסיה אחד העם (פתח תקווה)
קטגוריה:בוגרי גימנסיה אחד העם (פתח תקווה)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות האוניברסיטה הפתוחה
קטגוריה:בוגרי האוניברסיטה הפתוחה
קטגוריה:משתתפי מחוברים
קטגוריה:מנחי טלוויזיה ישראלים
קטגוריה:חיילי יחידה 8200
קטגוריה:ישראליות שנולדו ב-1978
קטגוריה:ישראלים שנולדו ב-1978
ג'ון וילסון

ג'ון וילסון (באנגלית: John Wilson; נולד ב-7 באוקטובר 1986) הוא יוצר סרטים תיעודיים אמריקאי.

== ביוגרפיה ==
וילסון נולד ברובע קווינס שבניו יורק סיטי וגדל בלונג איילנד. הוא החל להתעניין בסרטים ובקולנוע כנער כשאביו נתן לו מצלמת וידאו.

בעת לימודיו באוניברסיטת בינגהמטון, הוא יצר סרט תיעודי קצר על קהילה בעלת פטיש לבלונים.<ref></ref>

בשנת 2008, לאחר סיום לימודיו - וילסון עבד אצל חוקר פרטי. היא ציין כי החוויה השפיעה על העניין שלו באנשים ומקומות בחיי היום-יום.<ref name=":1"></ref>

בשנת 2015, וילסון הצטרף לסיבוב הופעות של דייוויד ביירן, על מנת ליצור סרט תיעודי על ההופעות שלו.<ref></ref> שנה לאחר מכן, אתר Vimeo ביקש מוילסון ליצור סרט תיעודי רשמי על פסטיבל הסרטים סאנדנס.<ref></ref> הסרט תפס את תשומת לבו של הקומיקאי נייתן פילדר והשניים החלו לעבוד יחדיו בשנת 2018.<ref name="Pemberton"></ref>

באוקטובר 2020 עלתה הסדרה המדריך לחיים בניו יורק ב-HBO.<ref name="Pemberton" /> בדצמבר 2021 הודיעה רשת HBO כי הסדרה תחודש לעונה נוספת, שתעלה בשנת 2021.<ref></ref>

== קישורים חיצוניים ==

== הערות שוליים ==

קטגוריה:במאי קולנוע אמריקאים
קטגוריה:אמריקאים שהופיעו ברשימת טיים 100 נקסט
קטגוריה:ניו יורק: אישים
קטגוריה:בוגרי אוניברסיטת בינגהמטון
קטגוריה:אמריקאים שנולדו ב-1986
Porter 'n' Dolly

Porter 'n' Dolly (בעברית: פורטר ודולי) הוא האלבום ה-11 המשותף של זמרי הקאנטרי דולי פרטון ופורטר ווגונר אשר שוחרר ב-19 באוגוסט 1974 על ידי RCA Victor. מתוך האלבום יצא השיר "Please Don't Stop Loving Me" כסינגל. השיר הגיע למקום הראשון במצעד שירי הקאנטרי האמריקאי ובכך הפך לשיר הראשון שלהם כצמד לעשות זאת.

שני שירים מתוך האלבום הוקלטו מחדש בשלב מאוחר יותר: "The Fire That Keeps You Warm" אשר הוקלט עבור אלבומה All I Can Do והשיר
"Together You and I" שהוקלט עבור אלבומה Better Day..

== הקלטה ==
האלבום הוקלט במשך יומיים בתאריכים 23 ו-24 במאי 1974 באולפני B של RCA בנאשוויל, טנסס. במהלך יומיים אלה הוקלטו שמונה מתוך עשרה משירי האלבום כאשר השניים הנוספים הוקלטו לאלבומים קודמים של השניים.

== ביקורות ==
בילבורד נתנו ביקורת חיובית לאלבום. הם ציינו לחיוב את העובדה כי כל השירים נכבו על ישני השניים עצמם. הם המשיכו ואמרו שהאלבום מכיל "כמה בלדות נחמדות, חלקן בקצב מהיר, אבל [כולן] נעימות להאזנה." בנוסף הם גם ציינו את השירים We'd Have to Be Crazy", "Two", ו-"The Power of Love" כשירים הטובים ביותר מהאלבום. בנוסף הם גם נתנו ביקורת חיובית על עטיפת האלבום.

== רשימת רצועות ==

==קישורים חיצוניים==

== הערות שוליים ==

קטגוריה:אלבומי 1974
קטגוריה:אלבומי דולי פרטון
קטגוריה:אלבומי קאנטרי
קטגוריה:אלבומים באנגלית
דת' גריפס

דת' גריפס (באנגלית: Death Grips) היא להקת היפ הופ אקספרימנטלי אמריקאית, שהוקמה בשנת 2010 בסקרמנטו, קליפורניה. חברי ההרכב הם אם סי רייד (שירה, מילים), זאק היל (תופים, הפקה) ואנדי מורין (קלידים, הפקה).<ref></ref><ref></ref>

==היסטוריה==
באפריל 2011 הוציאה הלהקה את המיקסטייפ Exmilitary ושנה לאחר מכן, ב-2012, את אלבום הבכורה שלה, The Money Store; שניהם זכו לשבחים מהמבקרים.<ref></ref> האחרון אף נכנס למקום ה-14 במצעד אלבומי הראפ וזכה להצלחה גם במצעדי הבילבורד האחרים.<ref></ref> בשנת 2012, זמן קצר לאחר שחתמה באפיק רקורדס, הלהקה הדליפה את אלבומה השני, No Love Deep Web, להורדה בחינם בניגוד לחוזה, ובעקבות זאת הודחה מהחברה.<ref></ref> ב-2013 הוציאו את אלבומם השלישי, Government Plates.<ref></ref>

לאחר כמה הבטחות של הלהקה שלא קוימו, ביולי 2014 הודיעה הלהקה על התפרקותה, יחד עם צאת אלבומה הרביעי, The Powers That B.<ref></ref><ref></ref> עם זאת, במרץ 2015 הלהקה חשפה כי היא "עשויה לעשות קצת יותר מוזיקה"<ref name="facebook.com"></ref> ובהמשך הודיעה על סיבוב הופעות עולמי.<ref></ref> מאוחר יותר, בשנת 2015, הכריזו על אלבום האולפן החמישי שלהם, Bottomless Pit, שיצא במאי 2016.<ref></ref><ref></ref> ביוני 2018 יצא אלבום האולפן השישי שלהם, Year of the Snitch. ביוני 2019, לרגל חגיגות 30 שנה לחברת התקליטים "ווארפ רקורדס", יצא המיני-אלבום הרביעי שלהם, Gmail and the Restraining Orders.

==חברי ההרכב==
* אם סי רייד – קולות, מילים
* זאק היל – תופים, תופים אלקטרוניים, הפקה
* אנדי מורין – הנדסת אודיו, הפקה, קלידים

==דיסקוגרפיה==
===אלבומי אולפן===
* 2012: The Money Store
* 2012: No Love Deep Web
* 2013: Government Plates
* 2015: The Powers That B
* 2016: Bottomless Pit
* 2018: Year of the Snitch

===אלבומים אינסטרומנטליים===
* 2015: Fashion Week

===אלבומי אוסף===
* 2016: Fashion Week/Interview 2016

===מיקסטייפים===
* 2011: Exmilitary

===מיני-אלבומים===
* 2011: Death Grips
* 2016: Interview 2016
* 2017: Steroids (Crouching Tiger Hidden Gabber Megamix)
* 2019: Gmail and the Restraining Orders

==קישורים חיצוניים==

* 

==הערות שוליים==

קטגוריה:להקות היפ הופ אמריקאיות
קטגוריה:להקות רוק אמריקאיות
קטגוריה:להקות פאנק (Punk)
קטגוריה:אמני אפיק רקורדס
קטגוריה:להקות שהוקמו בשנת 2010
Friends Will Be Friends

"Friends Will Be Friends" (בעברית: "חברים יהיו חברים") הוא שיר של להקת הרוק הבריטית קווין, שנכתב על ידי סולן הלהקה פרדי מרקיורי ובסיסט הלהקה ג'ון דיקון. השיר נכלל באלבום A Kind of Magic ויצא כסינגל ביוני 1986, והוא הסינגל השלושים של הלהקה שיצא בבריטניה. בבריטניה הסינגל הגיע למקום ה-14 במצעדים, והוא זכה להצלחה הגדולה ביותר באירלנד, בה הגיע למקום ה-4. השיר גם נכלל באלבומי האוסף של קווין: Greatest Hits II ,Greatest Flix II ו-Greatest Video Hits II.

==מיקומי שיא==

==קישורים חיצוניים==

קטגוריה:שירי 1986
קטגוריה:סינגלים מ-1986
קטגוריה:שירי קווין
קטגוריה:שירים באנגלית
קטגוריה:שירים על חברות
קטגוריה:בלדות רוק
קטגוריה:שירי רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
משאל

תל א-נַּחְל באזור התעשייה של מפרץ חיפה, אשר יש המזהים אותו עם העיר מִשְׁאָל המקראית
מִשְׁאָל הייתה עיר כנענית, שנכבשה בתקופת ההתנחלות ונמסרה לנחלת שבט אָשֵׁר, על פי המסופר בספר יהושע:

.

מִשְׁאָל נכללה גם ברשימת ערי הלויים, שנמסרו לבני גֵרְשׁוֹן מידי בני אָשֵׁר.

==אזכור בתעודות מצריות==
מִשְׁאָל נזכרת במספר כתבים מצרים קדומים. כך היא נזכרת בשם ""משאאא" בכתבי המארות, בשם "משאר" ברשימת ערי הארץ של פרעה תחותמס השלישי, וגם ברשימה מימי פרעה אמנחותפ השני ובה שמות ערים בארץ שקיבלו אספקת תבואה ובירה לשליחי המלך. בכל המקרים הללו נזכרה מִשְׁאָל יחד עם אַכְשָׁף, גם היא עיר בנחלת אָשֵׁר המזוהה בדרך כלל עם תֵּל כִּיסוֹן שבאזור עמק עכו.

==זיהוי האתר==
ברשימת ערי אָשֵׁר, מִשְׁאָל נזכרת בתיאור הגבול הדרומי של הנחלה יחד עם ערים נוספות שזוהו באזור דרום עמק עכו, כשאחריה נאמר שהגבול הגיע עד הים באזור הכרמל (ראו בציטוט למעלה). האתר המדויק של העיר לא זוהה, והוצעו כמה תלים באזור זה שבהם נמצאו ממצאים מתקופת המקרא. הזיהוי המקובל יותר הוא עם תל-נחל\א-נַּחְל, הנמצא כיום באזור התעשייה של מפרץ חיפה. תל נחל הוא תל עגול קטן (בקוטר של כ-80–100 מטר), ונמצאו בו חרסים מהתקופה הכנענית (ברונזה), הישראלית (ברזל) והפרסית, וגם מתקופות מאוחרות יותר כולל מהתקופות הביזנטית, הערבית, הצלבנית, הממלוכית והעות'מאנית.

==הערות שוליים==

קטגוריה:מישור החוף הצפוני: אתרים ארכאולוגיים
קטגוריה:יישובי המקרא
קטגוריה:נחלת שבט אשר
קטגוריה:עמק זבולון
איבו פריטהיבי

פסלה של איבו פריטהיבי באנדרטה הלאומית של אינדונזיה.
איבו פריטהיבי, או "אמא אדמה" (באינדונזית: Ibu Pertiwi) היא ההאנשה המדינית והלאומית של אינדונזיה, האנשה של "הטנאאה איר" (מילולית: היבשה והמים), המולדת האינדונזית. מאז התקופה הפרהיסטורית, שבטי הארכיפלג האינדונזי העריצו לעיתים קרובות את האדמה ואת רוחות הטבע כאמא המעניקה חיים, אלוהות נשית של הטבע. לאחר אימוץ ההינדואיזם בתחילת האלף הראשון, דמות אם זו זוהתה עם "פריטהיבי מאטה", אלת האם ההינדית של האדמה, אשר קיבלה כך את השם "פריטהיבי".

==בתרבות==
איבו פריטהיביהיא נושא פופולרי בשירים ושירים פטריוטיים אינדונזיים והוזכרה בכמה מהם, כמו השיר "איבו פריטהיבי" ו"אינדונזיה פוסאקה". בהמנון הלאומי "אינדונזיה הגדולה", המילים "ג'אדי פנדו איבוקו" ("[הוא] הצופה / המדריך לאמי") הן התייחסות לאיבו פריטהיביכאם המטפורית של העם האינדונזי.למרות הפופולריות שלה בשירים ובשירים פטריוטיים, הייצוגים והתמונות הפיזיות שלה הם נדירים.

בפרסומות הטלוויזיה לאומניות לציון יום העצמאות האינדונזי, איבו פריטהיבי מתוארת לעיתים קרובות כעלמה אינדונזית יפהפייה שמטפחת אהבה בילדים אינדונזים, כמו שתוארה בפרסומת הטלוויזיה משנת 2017.

ב-2017 זכתה תחפושת איבו פריטהיבי בתלבושת הלאומית הטובה ביותר בתחרות מיס היופי הבינלאומית מיס גרנד. התחפושת נוצרה בהשראת איבו פריטהיבי.

==הערות שוליים==

קטגוריה:אינדונזיה: סמלים לאומיים
קווין אבסטרקט

קליפורד איאן סימפסון (באנגלית: Clifford Ian Simpson; נולד ב-16 ביולי 1996), הידוע בשם הבמה קווין אבסטרקט (Kevin Abstract), הוא ראפר, זמר-יוצר ומנהל אמריקאי, מקים ההרכב ברוקהמפטון.

==ביוגרפיה==
אבסטרקט נולד בקורפוס כריסטי, טקסס.<ref></ref> אבסטרקט מעולם לא פגש את אביו ולא היה קרוב לאימו, תוך שאפילו לא ידע מה המקצוע שלה.<ref></ref> הוא הצהיר כי משפחתו היו מורמונים "דתיים ביותר".<ref></ref> אבסטרקט החל להפיק מוזיקה בגיל 11 וברח מהבית בגיל 15, תוך ששהה בבית של חבר כשנה, ולאחר מכן עבר לג'ורג'יה לגור עם אחותו.<ref></ref>

בתחילת 2014, אבסטרקט החל לעבוד על אלבום הבכורה שלו עם המפיק המוזיקלי שלו רומיל. ב-1 באפריל 2014 הוציא את הסינגל הראשון מהאלבום, "Save".<ref></ref> ב-6 במאי 2014 יצא הסינגל השני, "Drugs",<ref></ref> עם וידאו קליפ נלווה שיצא כחודש לאחר מכן.<ref></ref> ב-15 ביולי 2014 יצא האלבום המלא, שזכה לביקורות חיוביות ממבקרי המוזיקה.<ref name=":0"></ref><ref name=":1"></ref><ref></ref> באותה השנה, מספר שנים לאחר פירוק ההרכב תחת שמוו הקודם "AliveSinceForever", הקים קווין אבסטרקט את הרכב ההיפ הופ האטלרנטיבי ברוקהמפטון, יחד עם חבריו אותם הכיר באמצעות פורום מעריצי קניה וסט בשם "KanyeToThe".<ref></ref><ref></ref> ההרכב תיאר את עצמו כ"להקת בנים", במטרה להגדיר את המונח מחדש.

ב-2016 הוציאו ברוקהמפטון את המיקסטייפ הראשון שלהם, All-American Trash. באותה השנה, הוציא אבסטרקט את אלבום הסולו השני שלו, American Boyfriend: A Suburban Love Story. ב-2017 הוציא יחד עם ברוקהמפטון את טרילוגיית האלבומים Saturation, שזכו להצלחה במצעדי הבילבורד ולשבחים ממבקרי המוזיקה.<ref></ref><ref></ref>

ב-2019 הוציא אבסטרקט את אלבומו השלישי, Arizona Baby, שהגיע למקום ה-53 במצעד הבילבורד 200.

==חיים אישיים==
בשנת 2016, אבסטרקט יצא מהארון כהומוסקסואל.<ref></ref>

==דיסקוגרפיה==

===אלבומי אולפן===
* 2014: MTV1987
* 2016: American Boyfriend: A Suburban Love Story
* 2019: Arizona Baby

===מיקסטייפים===
* 2009: Relax
* 2009: KevinLovesYou
* 2009: 30 Minutes Til New Years
* 2010: The Schoolbus Chronicles
* 2010: The Comics
* 2011: PinkElephants
* 2011: Imagination

==קישורים חיצוניים==

* 

==הערות שוליים==

קטגוריה:ראפרים אמריקאים
קטגוריה:זמרים-יוצרים אמריקאים
קטגוריה:פזמונאים אמריקאים
קטגוריה:מוזיקאים להט"בים אמריקאים
קטגוריה:זמרים להט"בים אמריקאים
קטגוריה:אמריקאים שנולדו ב-1996
דגל האינטרסקס

דגל האינטרסקס
דגל האינטרסקס הוא דגל גאווה שעוצב ביולי 2013 על ידי מורגן קרפנטר מ-Intersex Human Rights Australia (שהיה מכונה אז Organisation Intersex International Australia) במטרה ליצור דגל "שאינו נגזר, אך עדיין מבוסס על משמעותו". המעגל מתואר כ"לא שבור ולא מעוטר, המסמל שלמות, ואת היכולות הטמונות שלנו. אנו עדיין נאבקים על אוטונומיה גופנית ואחדות איברי המין, וזה מסמל את הזכות להיות מי ואיך שאנחנו רוצים להיות".<ref name="a">[http://ihra.org.au/22773/an-intersex-flag/ An intersex flag], Intersex Human Rights Australia, 5 July 2013</ref>

הארגון מתאר אותו כזמין באופן חופשי "לשימוש כל אדם או ארגון אינטרסקס המבקשים להשתמש בו, בהקשר קהילתי לזכויות אדם".

דגל זה מורכב מטבעת סגולה על רקע צהוב, צבעים הנחשבים לצבעי "הרמאפרודיט".

== שימוש ==
בדגל השתמשו מגוון ארגוני מדיה וזכויות אדם.<ref>[https://www.amnesty.org.au/features/comments/32251/ Are you male, female or intersex?] , Amnesty International Australia, 11 July 2013</ref><ref>[http://gaynewsnetwork.com.au/news/senate-inquiry-reveals-forced-surgery-on-intersex-children-11467.html Senate Inquiry reveals forced surgery on intersex children] , Gay News Network, 25 September 2013</ref><ref>[http://gaynewsnetwork.com.au/news/intersex-advocates-address-findings-of-senate-committee-into-involuntary-sterilisation-12237.html Intersex advocates address findings of Senate Committee into involuntary sterilisation] , Gay News Network, 28 October 2013</ref><ref>[http://www.starobserver.com.au/news/local-news/historic-intersex-rights-inquiry-in-senate/120821 Historic intersex rights inquiry in Senate] , Star Observer, 26 March 2014.</ref><ref>[http://www.mbl.is/frettir/innlent/2014/06/27/stofna_intersex_island_5/ Stofna Intersex Ísland] , Morgunblaðið, 26 June 2014.</ref> ביוני 2018 השתתפו פעילי אינטרסקס בצעדת גאווה באודה-גרכט, שם הם הניפו את הדגל.

במאי 2018 הפכה ניו זילנד למדינה הראשונה בה הונף דגל האינטרסקס מחוץ לפרלמנט הלאומי.<ref></ref><ref></ref><ref></ref>

== גלריה ==
<gallery widths="120" heights="60">
קובץ:Utrechtpride-intersexboat.jpg|פעילי אינטרסקס על סירה בצעדת גאווה בתעלת באוטרכט בהולנד, ב-16 ביוני 2018
קובץ:ILGA conference 2018 Intersex Awareness Day group photo.jpg|משתתפי ועידת ILGA אירופה 2018 ביום המודעות לאינטרסקס, 2018
קובץ:Rotterdam Pride 2018 036.jpg|גאוות רוטרדם, הולנד, 2018
קובץ:Parliament buildings 18 March 2019 b.jpg|מחוץ לבנייני הפרלמנט בניו זילנד, 18 במרץ 2019, מונף בחצי התורן לזכר ההרוגים ב ב-15 במרץ 2019.
</gallery>

==קישורים חיצוניים==

== הערות שוליים ==

קטגוריה:אינטרסקס
אינטרסקס
ביג ג'מיני

{| class="wikitable infobox" style="margin: 0.5em 0 0.5em 1em; width: 22em;"
|+ ביג ג'מיני
! colspan="2" |ממוזער
|-
! colspan="2" | תיאור
|-
| תַפְקִיד:
| חללית לוגיסטית שמקורה בתוכנית ג'מיני שתשמש לאספקת תחנת חלל במסלול
|-
| צוות:
| 9 עד 12
|-
! colspan="2" | ממדים
|-
| גוֹבַה:
| 11.5 מ '(37.75 רגל)
|-
| קוֹטֶר:
| 4.27 מ '(14.00 רגל)
|-
| כרך:
| 18.7 מ"ר (660.38 רגל <sup><small>3</small></sup> )
|-
! colspan="2" | משקולות
|-
| סה"כ:
| 
|}
ביג ג'מיני (או "ביג G") הוצעה לנאס"א על ידי מקדונל דאגלס באוגוסט 1969 כגרסה מתקדמת של מערכת החלליות ג'מיני. היא נועדה להיות חללית רב-תכליתית בעלת קיבולת גדולה שתשמש לכל משימה בחלל, כולל משימות שהשתמשו בסופו של דבר באפולו או במעבורת החלל.

המחקר בוצע כדי ליצור הגדרה ראשונית של חללית לוגיסטית שמקורה בג'מיני ותשמש לאספקת תחנת חלל מסלולית. נחיתה יבשתית באתר שנבחר מראש ויכולת שימוש רב-פעמית היו דרישות עיצוב. הוגדרו שתי חלליות בסיסיות: גרסת שינוי מינימלי של תשעה אנשים של ה- Gemini B בשם Min-Mod Big G וגרסה מתקדמת של 12 איש, בעלת אותה גאומטריה חיצונית, אך עם תת-מערכות חדשות ומשוכללות, הנקראת Advanced Big G. שלושה רכבי שיגור - סטורן IB, טיטאן IIIM, וסטורן INT-20 ( S-IC / S-IVB ) נחקרו לשימוש עם החללית. סטורן IB נשרה מאוחר במחקר.

החללית כללה מודול צוות שתוכנן על ידי הרחבת החרוט החיצוני של ג'מיני B למגן חום בקוטר 419 ס"מ ומודול הנעת מטען. חילוץ מודול הצוות יבוצע באמצעות מצנח רחיפה. הניתוח הפרמטרי ועיצוב הנקודות של המצנח בוצעו על ידי חברת נורת'רופ-ונטורה תחת קבלן משנה, ותוכן הדו"ח הסופי שולב במסמך. הנחתת החללית תושג באמצעות נחיתה על מחלקיים המורחבת מתחתית מודול הצוות, ומאפשרת לצוות לנחות במצב זקוף. פונקציות ההנעה של העברה, פגישה, בקרת גישה ותנועה אחורה יבוצעו על ידי מערכת דלק נוזלית אחת, ושיגור בריחה יבוצע על ידי מערכת שיגור בריחה גדולה מסוג אפולו.

בנוסף לניתוח העיצוב, הוכנו ניתוח תמיכה תפעולית ותוכנית לפיתוח תוכנית.

הרעיון זכה לבחינה רצינית. בשנת 1971, מול קיצוצים בתקציב שהפכו פיתוח מעבורת חלל לשימוש חוזר לחלוטין ללא סביר, אמר בצער מנהל נאס"א ג'ורג' לו כי ייתכן שיהיה צורך לעכב את פיתוח המעבורות עד שנות השמונים, כאשר בינתיים יעבדו על "משהו כמו" ביג G "ותחנת חלל זולה". משרד הניהול והתקציב היה הרבה יותר נוח לרעיון מאשר נאס"א, והגיע למסקנה במאמר צוות שביג ג'מיני שתשוגר על סיפונה של טיטאן III המשודרגת תהיה אפשרות חסכונית יותר מכל תכנון מעבורת. בסופו של דבר סגן מנהל ה- OMB קספר ויינברגר עזר לתווך פשרה בה הורידו את ביג G מהשולחן, ונאס"א קיבלה אור ירוק לפיתוח מיידי של מעבורת מסלולית הניתנת לשימוש חוזר חלקי.<ref></ref>

== מפרט ==
* גודל הצוות: 9 עד 12
* אורך: 
* קוטר מרבי: 
* נפח מחיה: 
* מסה: 
* מטען: 
* רכבי שיגור: טיטאן 3M, סטורן IB, סטורן S-IC / S-IVB.

== ראו גם==
* נאס"א
* פרויקט תאומים
* תאומים כחולים
* מעבדה מסלולית מאוישת
* טיטאן (משפחת טילים)
* TKS - חלליות אספקה חוזרות כבדות סובייטיות בעיצוב דומה של פתח חלון
* זריה - עיצוב "ביג סויוז " סובייטי

== קישורים חיצוניים ==
* [http://www.astronautix.com/b/biggemini.html תאומים גדולים - אנציקלופדיה אסטרונאוטיקה]
* [https://history.nasa.gov/series95.html פרסומי סדרת ההיסטוריה של נאס"א]

==הערות שוליים==

קטגוריה:תוכנית ג'מיני
קטגוריה:חלליות מאוישות
פולוניה (דמות)

[[יאן מטייקו, פולוניה (פולין), 1863. שמן על בד, 156 × 232 ס"מ, המוזיאון הלאומי, קרקוב. בתמונה ההשלכות של המרד הכושל בינואר 1863; אחד הציורים הפטריוטיים והסמליים ביותר של מטייקו. שבויים ממתינים לגלות לסיביר. קצינים וחיילים רוסים מפקחים על נפח שמניח אזיקים על האישה (פולוניה). האישה הבלונדינית שלצדה מייצגת את ליטא.]]
פולוניה (בפולנית: Polonia) היא ההתגלמות המדינית והלאומית הרשמית של פולין, מרכיב חשוב בזהות הלאומית הפולנית, שבאה לידי ביטוי בספרות, ביצירות אמנות ובתרבות הפופולרית. המונח מגיע מהשם הלטיני עבור פולין ("פולוניה") ומשמש גם ביחס לפזורה הפולנית.

המונח "פולוניה" הופיע לראשונה בשנת 1564 ביצירתו של סטניסלב אוז'צ'ובסקי, כאישיות של ממלכת פולין. בעבודה זו הוצגה פולוניה כאישה הניצבת על כתפי האפיפיור והמלך הפולני. התיאור הסמלי של פולין בדמות אישה התגבש לבסוף במאה ה-19 בהקבלה לתיאורים דומים של גרמניה, הלווטיה, רוסיה, בריטניה והיברניה.

==קישורים חיצוניים==

==הערות שוליים==

קטגוריה:פולין: סמלים לאומיים
קטגוריה:האנשת מדינות
רוטו

פסלו של רוטו באנדרטה להנצחת קרב יונגאי, ביונגאי פלאזה, סנטיאגו.]]
רוטו (בנקבה: רוטה) (בספרדית: Roto, פשוטו כמשמעו "קרוע" או "שבור") הוא מונח המשמש להתייחסות לעם הצ'יליאני ובמיוחד לצ'יליאני המצוי. בצ'ילה מתחילת המאה ה-20 הוא הוחל בקונוטציה קלאסית שלילית על תושבי העיר העניים. משתמשים בו בבוז גם במדינות אחרות דוברות ספרדית, במיוחד בבוליביה ובפרו, כדי להתייחס לצ'יליאנים באופן גנאי. אחרת, למרות פגמיו, רוטו נחשב גם לדמות של זהות לאומית וגאווה בצ'ילה.

==שימוש היסטורי==
המושג רוטו שימש בפרו מאז ימי הכיבוש הספרדי, כאשר כוחותיו המאוכזבים של דייגו דה אלמגרו חזרו לקוסקו (אחרי משלחת חיפוש זהב כושלת בצ'ילה) עם בגדיהם הקרועים, בגלל המסע הרגלי הקשה שנאלצו לעשות דרך מדבר אטקמה. בימיה הראשונים של סנטיאגו תושביה היו לבושים באופן גרוע כתוצאה ממחסור במזון ואספקה. כמה ספרדים אפילו הגיעו למצב שבו היו צריכים להתלבש עם עור של כלבים, חתולים, אריות ים ושועלים.

מונח זה נעשה שימוש רב יותר לאחר המערכות הצ'יליאניות נגד הקונפדרציה הפרו-בוליביאנית בשנת 1839 (מלחמת הקונפדרציה) - הכוחות הצ'יליאניים הביסו את הקונפדרציה בקרב יונגאי ב־20 בינואר 1839.בצ'ילה חולקו מחוות למנצחים של יונגאי, ובמחווה של הכרה הוכרז 20 בינואר כ-Día del Roto Chileno (בספרדית; יום הרוטו הצ'יליאני) - ומלחמת האוקיינוס השקט (1879– 1884).

דמותו של רוטו הצ'יליאני מונצחת על ידי ארגונים מגוונים מאוד כגון צבא צ'ילה, פעילים אולטרא-לאומניים, המפלגה הקומוניסטית וארגונים מקומיים של אזרחים מן השורה. לצבא יש הערכה מיוחדת לדמות שנחשבה לגיבור הראשי - גיבור קולקטיבי ואנונימי - של כמה מהקרבות החשובים ביותר במלחמה נגד בוליביה ופרו. בהקשר זה, דף האינטרנט של צבא צ'ילה קובע:

הפטריוטיות, האומץ והגבורה התגלו ברוטו הצ'יליאני, המייצג את האדם הרגיל שעזב את כל המאבק למען מדינתו. זה היה שלחם ביונגאי ואפיין את עצמו בעוז ובנחישותו.

==ראו גם==
* סמל צ'ילה
* דגל צ'ילה

==הערות שוליים==

קטגוריה:צ'ילה: סמלים לאומיים
דגל קוסקו

הדגל הרשמי של קוסקו החל משנת 2021
הדגל הרשמי הקודם של קוסקו
דגל קוסקו הוא הדגל הרשמי של קוסקו, פרו. הדגל בנוי מ-7 פסים צבעוניים עם הסמל הרשמי של קוסקו במרכזו. סדר הצבעים של הדגל הוא לפי סדר 7 צבעי הקשת: אדום, כתום, צהוב, ירוק, תכלת, כחול, סגול. 
הדגל הוצג לראשונה בשנת 1973 על ידי מנחה הרדיו ראול מונטסינוס אספג'ו לציון 25 שנה לתחנת הרדיו שלו Tawantinsuyo Radio.

בשנת 1978, הדגל הוכרז על ידי ראש העיר ז'ילברטו מוניז קפרו כסמל הרשמי של קוסקו.<ref name="gob.pe"></ref><ref>
</ref>

בשנת 2021 הוחלט לשנות במעט את הדגל וסמלה הרשמי של קוסקו נוסף לדגל הצבעוני.

== מקור ==
שאלת האותנטיות ההיסטורית של הדגל מדורגת בקירוב לזו של דגל הויפאלה או איימרה.<ref></ref>

בשנת 2010, מריה רוסטוורובסקי צוטטה כמי שמדגישה את היעדרן של ראיות כלשהן לדגל כזה,<ref> «I bet my life, the Inca never had that flag, it never existed, no chronicler mentioned it» </ref> והקונגרס של הרפובליקה של פרו קבע כי הדגל שלא הוכח, וציטטו את מסקנת האקדמיה הלאומית להיסטוריה פרואנית לפיה "השימוש הרשמי בכינוי השגוי 'דגל טוואנטינסויו' הוא טעות. בעולם האנדים הקדם-היספני הדגל לא היה קיים, והוא לא שייך להקשרם ההיסטורי".<ref name="gob.pe" />

== ראו גם ==
* אינקה

==קישורים חיצוניים==

== הערות שוליים ==
 

קטגוריה:קוסקו
אסתר טאבור

אסתר טאבור (בהונגרית: Tábor Eszter; בודפשט, 1 בנובמבר 1952) היא משוררת, מתרגמת יהודייה-הונגרייה. אחיה הוא משורר אדם טאבור.

== ביוגרפיה ==
אסתר טאבור נולדה במשפחה יהודית בבודפשט. הוריה היו בלה טאבור (1907–1992), סופר, מתרגם ושטפניה מאנדי (1918–2001), משוררת. בין השנים 1971–1976 היא הייתה סטודנטית להונגרית-לטינית בפקולטה למדעי הרוח באוניברסיטת אטווש לוראנד. משנת 1978 עד 1983 הייתה מורה בתיכון. היא עצמאית מאז 1983.

== עבודותיה ==
* דוח המכון למטאורולוגיה (שירים, 1984)
* שיעור נפרד (שירים, 1994)

== תרגומיה ספרותיים ==
* אנתולוגיה של משוררים אנגלים (1993)

== פרסים והוקרה ==
* מלגת ז'יגמונד מוריץ (1987)
* מלגת ג'ורג' סורוס (1999)

== לקריאה נוספת ==
* סוכנות ידיעות ההונגרית: מיהו מי 2009.
* מיהו מי בספרות ההונגרית? בודפשט, 1999 
* [https://mek.oszk.hu/00000/00019/html/t/i013065.htm סופרים הונגרים בני זמננו]

קטגוריה:יהודיות הונגריות
קטגוריה:משוררות יהודיות הונגריות
קטגוריה:מתרגמים יהודים הונגרים
קטגוריה:משפחת טאבור
קטגוריה:בודפשט: אישים
קטגוריה:יהדות בודפשט
קטגוריה:בוגרות אוניברסיטת אטווש לוראנד בודפשט
קטגוריה:ילידות 1952
חומצה גופרתית עם סיליקה

חומצה גופרתית עם סיליקה ( - ,SSA), היא חומצה מוצקה, אשר מכינים אותה על ידי השריית ג'ל סיליקה עם חומצה גופרתית.<ref name=":0"></ref> SSA משמש כזרז בתהליכי סינתזה אורגניים שונים.<ref name=":1"></ref><ref name=":2"></ref> חומצה גופרתית עם סיליקה נחשבת כזרז חומצה מוצקה זול, לא מסוכן וקל לטיפול ובעל חומציות גבוהה.<ref></ref>

== סִינתֶזָה ==
בתהליך טיפוסי מכינים את ה- SSA על ידי השריית ג'ל סיליקה לחומצה גופרתית בריכוז מתאים, ואז אידוי תכולת הלחות והמים של התערובת על ידי חימום בטמפרטורה גבוהה (120-180&nbsp;מעלות צלזיוס).<ref></ref>

: SiO <sub>2</sub> –OH <sub>2</sub>&nbsp;+&nbsp;HO – SO <sub>3</sub> H&nbsp;→&nbsp;SiO <sub>2</sub> –OSO <sub>3</sub> H <sub>2</sub>&nbsp;+&nbsp;H <sub>2</sub> O

== שימוש ==
חומצה גופרתית עם סיליקה משמשת בעיקר כזרז חומצה מוצקה בהמרה אורגנית.

== הערות שוליים ==

קטגוריה:סולפטים
קטגוריה:חומצות מינרליות
הולנד באירוויזיון 2021

הולנד השתתפה באירוויזיון 2021 עם השיר "Birth of a New Age", שבוצע על ידי הזמר הסורינאמי ז'אנגו מקרוי.

== לפני האירוויזיון ==
ב-18 במרץ 2020, מיד לאחר ההודעה על ביטול אירוויזיון 2020, הודיעה רשות השידור ההולנדית כי ז'אנגו מקרוי יישאר הנציג ההולנדי לאירוויזיון 2021.<ref></ref> שירו של ז'אנגו מקרוי "Birth of a New Age", יצא לאור ב-4 במרץ 2021.

== באירוויזיון ==
ב-17 בנובמבר 2020, הוכרז כי הולנד תופיע במקום ה-23 בגמר התחרות, כפי שנקבע בשנה שעברה.<ref name="Allocation draw"></ref> ב-22 במאי, בגמר התחרות, הגיע השיר למקום ה-23 עם 11 נקודות. השיר קיבל 0 נקודות מהקהל.

== הערות שוליים ==
 

קטגוריה:מדינות באירוויזיון 2021
קטגוריה:הולנד באירוויזיון
ג'סטין קורנוול

ג'סטין מייקל קורנוול (באנגלית: Justin Michael Cornwell; נולד ב-5 בנובמבר 1988) הוא שחקן ומוזיקאי אמריקאי, הידוע ביותר בגילום ג'רוניקוס ג'אנגל הצעיר בסרט המקורי של נטפליקס "ההמצאה הקסומה של ג'רוניקוס ג'אנגל" ובשל דמותו בתור קייל קרייג בדרמת הפשע של CBS, "יום אימונים מסוכן", המבוסס על הסרט משנת 2001 באותו שם.

== ביוגרפיה ==
קורנוול נולד בעיר שרון, פנסילבניה, בנם של סידני קורנוול ושל רובין בודיפורד.<ref name="OfficialBio"></ref> עם זאת, הוא גדל בעיקר בקליבלנד, אוהיו ולואיסוויל, קנטקי .<ref name="BioCBS"></ref> בגיל 10 עבר להתגורר עם אמו ואביו החורג ג'קי הרינג (נפטר בשנת 2009) ללואיסוויל שם עודדו אותו להמשיך באמנות לאחר שהתגלה תחילה בבית הספר היסודי. הוא סיים את בית הספר התיכון איסטרן שם השתתף במקהלות ובהצגות בית הספר. הוא למד משחק באוניברסיטת לואיוויל. קורנוול עבר לשיקגו בשנת 2011 כדי להמשיך בקריירת המשחק שלו.

== קריירה ==
קורנוול החל לשחק בתיאטרון שייקספיר בשיקגו שם הופיע ב"אתלו הרמיקס", "חלום ליל קיץ" ובהפקות תיאטרון אחרות בשיקגו זמן קצר לאחר שהוחתם על ידי סוכנות השחקנים גריי. <ref></ref> בעודו עובד ללא הרף בתיאטרון ובסדרת הטלוויזיה הוא הופיע בפרסומות עבור וולמארט ולמפעל הפיס של אוהיו. 

בשנת 2014 הופיע קורנוול בפרק של דרמת הפשע של NBC, "שיקגו PD". בשנת 2015 הוא הופיע בפרק של הדרמה המוזיקלית המצליחה של רשת פוקס "אימפריה" ומאוחר יותר הופיע בתפקיד ללא קרדיט בסרט "שיראק" של הבמאי ספייק לי. במרץ 2016 לוהק קורנוול לדרמת הטלוויזיה "יום אימונים מסוכן" של רשת CBS, על פי הסרט באותו שם משנת 2001. הסדרה בוטלה לאחר עונה אחת בשל מותו בטרם עת של השחקן הראשי ביל פקסטון.<ref name="Cornwell"></ref> 

בשנת 2019 גילם את טרנס שיי במיני-סדרה "I Am the Night" של רשת TNT, שהופקה על ידי פאטי ג'נקינס וכריס פיין. באותה שנה כיכב קורנוול בדרמת הפשע העל טבעית "The InBetween" של רשת NBC, שסיימה את דרכה אחרי עונה אחת בלבד. 

בשנת 2020 הופיע קורנוול בסרט "ההמצאה הקסומה של ג'רוניקוס ג'אנגל" עבור נטפליקס כג'רוניקוס ג'אנגל הצעיר כאשר את דמותו הבוגרת גילם השחקן פורסט ויטאקר. קורנוול מבצע גם את שיר הפתיחה "This Day" בסרט. 

בינואר 2021 פורסם כי קורנוול לוהק לתפקיד ראשי בעונה השלישית של סדרת הטלוויזיה של נטפליקס, "אקדמיית המטרייה".

==פילמוגרפיה==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2015
|שיראק
|טרויאן
|
|-
|2018
|We Are Boats
|פרדי
|
|-
|2020
|ההמצאה הקסומה של ג'רוניקוס ג'אנגל
|ג'רוניקוס ג'אנגל הצעיר
|
|-
|2023
|Havoc 
|צ'ארלי
|
|}

=== טלוויזיה ===
{| class="wikitable"
! שנה
! סרט
! תפקיד
! class="unsortable" | הערות
|-
| 2014
| שוטרי שיקגו
| ג'יימס גרנט
| פרק: "Prison Ball"
|-
| 2015
| אימפריה
| כותב שירים
| פרק: "The Devil Quotes Scripture"
|-
| 2017
|יום אימונים מסוכן
| קייל קרייג
|תפקיד ראשי; 13 פרקים
|-
| rowspan="2" | 2019
|I Am the Night
| טרנס שיי
| מיני-סדרה
|-
|The InBetween
| דמיאן אסנטה
|תפקיד ראשי; 10 פרקים
|-
| 2022
| האקדמיה למטריה
| מרקוס הרגריבס / מס' 7
| 2 פרקים
|-
|2023
|בל אייר
|למרקוס אלטון
|5 פרקים
|}

=== משחקי וידאו ===
{| class="wikitable sortable"
!שנה
! כותרת
!תפקיד
! הערות
|-
| 2014
| Watch Dogs
| המשנה למלך
| קולות נוספים
|}

==קישורים חיצוניים==

==הערות שוליים==

 

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:מוזיקאים אמריקאים
קטגוריה:בוגרי אוניברסיטת לואיוויל
קטגוריה:אמריקאים שנולדו ב-1988
אלן ברייר

אלן ברייר (בצרפתית: Alain Barriere; 18 בנובמבר 1935 – 18 בדצמבר 2019) היה זמר צרפתי שייצג את צרפת באירוויזיון 1963.

==ביוגרפיה==
אלן ברייר נולד בעיירה קטנה על חוף ברטאן. בשנת 1955 נרשם ללימודי הנדסה. בזמן לימודיו הוא קנה גיטרה, והחל לכתוב שירים.

בשנת 1960 סיים את לימודיו, עבר להתגורר בפאריס, והחל להופיע במועדונים קטנים בפאריס. שנה מאוחר יותר זכה בתחרות שירים בצרפת עם השיר "Cathy" שנכתב על ידו.
סגנון המוזיקה שלו היה מבוסס על שאנסון. עד מהרה הוא הוחתם על חוזה הקלטות, והוציא סינגלים.

בשנת 1963 נבחר לייצג את צרפת באירוויזיון עם השיר "Elle était si jolie" (בעברית: "היא הייתה כה יפה"). השיר אמנם לא זכה בתחרות, וסיים רק במקום החמישי, אך זכה להצלחה גדולה בעולם. הוא זכה למספר גרסאות כיסוי, כולל בישראל, בה זכה השיר לשתי גרסאות בעברית על ידי אריק לביא ("בסיבוב בהרצליה") ודקלון ("בנתיב מעורפל"). בשנת 1990 אף הופיע השיר בתחילת ובסיום הסרט הישראלי "נשיקה במצ"ח".

בשנות השבעים עזב ברייר את חברת התקליטים שלו ופתח חברת תקליטים משלו, אך לא הצליח לשחזר את ההצלחה שלו משנות השישים.

בשנת 1975 התחתן ברייר ונולדה לו ולרעייתו בת. מאוחר יותר עבר עם רעייתו לארצות הברית, שם התגורר במשך ארבע שנים לאחר שהסתבך בצרפת עם בעיות מס.

בשנות התשעים ושנות האלפיים חזר לבמה, אך פרש ממוזיקה בשנת 2011 בשל בעיות בריאותיות.

ב 19 בדצמבר 2019, חודש לאחר יום הולדתו ה-84, מת ברייר מדום לב לאחר שסבל משבץ מספר פעמים.

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:זמרים צרפתים
קטגוריה:נציגי צרפת באירוויזיון
קטגוריה:צרפתים שנולדו ב-1935
קטגוריה:צרפתים שנפטרו ב-2019
אינה גרגורי

ג'ורג'ינה אליס גרגורי (באנגלית: Georgina Alice Gregory; 18 באוקטובר 1874 – 5 ביוני 1964) הייתה אמנית אוסטרלית.

== ביוגרפיה וקריירה ==
אינה גרגורי נולדה ב־18 באוקטובר 1874 במזרח מלבורן לאליס (לבית טופ) וג'ון בורסלם גרגורי, עורך דין. היא הייתה השנייה מבין שבעה ילדים. משפחתה הייתה מיודדת עם משפחת טיג. בת למשפחת טיג, ויולט טיג, הפכה גם היא לאמנית מוכרת. <ref>Hammond, V & Peers, J 1992, Completing the Picture: Women Artists and the Heidelberg Era, Artmores, Hawthorn, Victoria, Australia.</ref>

אינה למדה כחמש שנים בבית הספר של הגלריה הלאומית בשנות השמונים של המאה ה-19, ובבית הספר לאמנות במלבורן (MSA) ובצ'רטריסוויל שם לימד עמנואל פיליפס פוקס וטיודור סנט ג'ורג' טאקר. <ref></ref> בתערוכה השנתית של MSA, בשנת 1898, הוענק לה פרס ראשון לציור נוף.<ref>"Melbourne School of Art". Table Talk (Melbourne, Vic. : 1885 - 1939). 7 January 1898. p. 5</ref> לאחר מכן התקבלה אינה גרגורי כחברה באגודת האמנים הוויקטוריאנית והציגה איתם באופן קבוע בין השנים 1898–1912.

אחת היצירות הידועות ביותר של גרגורי היא "ארבעה סטודנטים לאמנות", צ'רטריסוויל, ציור שמן שהשלימה כסטודנטית. הציור מציג ארבעה סטודנטים העובדים באחוזת צ'רטריסוויל של פיליפס פוקס, והוצגה יותר מכל יצירות אמנות אחרות של אימפרסיוניסטית אוסטרלית. <ref>Angeloro, David James (2019). "An Australian Woman's Impression and Its Influences (A More Complete Picture)" (PDF). Davidson Auctions. Retrieved 6 October 2020.</ref>
איור בספר
אינה ואחותה עדה חיו בבידוד יחסי בחלק האחורי של רוזדייל, בית משפחתם בסנט קילדה. בשנת 1908 על פי כמה עדויות היו לאינה הזיות, והיא האמינה ב"חיים אינטלקטואליים ורגשיים, שהתרוממו הרבה מעל לגשמיות של קיום ממוצע."

בשנת 1916 הייתה גרגורי אחת האמניות במלבורן שהתנדבו לצייר דיוקנאות של ילדים לגיוס כספים עבור הצלב האדום הצרפתי.

תערוכת יחיד של 176 יצירות אמנות שלה באתנאום במלבורן נפתחה על ידי סר רוברט גארן באפריל 1925 וזכתה לביקורות מעורבות. בתערוכה משותפת עם ג'יין פרייס ביוני 1942 זכתה להערכה רבה. הרולד הרברט דיווח בארגוס כי "אינה גרגורי תפסה את הצבע וראתה את האפשרויות הדקורטיביות של עלוות הסתיו ... ורבים מציורי פריחת הפרדס שלה נהדרים".

==קישורים חיצוניים==

== הערות שוליים ==

קטגוריה:ציירות אוסטרליות
קטגוריה:ילידות 1874
קטגוריה:נפטרות ב-1964
מיכל פעילן

מיכל פעילן (נולדה ב־11 בספטמבר 1986) היא עיתונאית ואשת טלוויזיה ישראלית. כתבת הרווחה בחברת החדשות ובקשת 12.

== ביוגרפיה ==
נולדה בתל אביב וגדלה בצהלה.<ref name=":0"></ref> יש לה אח תאום ואחים תאומים מבוגרים ממנה.<ref name=":0" /> לאחר שנת שירות בשכונת שפירא, שירתה בצה"ל כמש"קית ת"ש ומדריכה.

פעילן היא בוגרת בהצטיינות של אוניברסיטת תל אביב בתקשורת ובמדעי המדינה.

בשנת 2012 החלה את עבודתה בחברת החדשות. בשנים הראשונות עבדה כתחקירנית ב"אולפן שישי". בתקופה זו תחקירה המשותף עם הכתב שי גל, על שכר חיילי צה"ל, זכה בפרס פרימור, לאחר שהוביל להעלאה של שכר החיילים בצבא. בשנים 2014–2017 עבדה בריכוז המהדורה המרכזית, וככתבת כללית במהדורה. בשנת 2016 מונתה לכתבת מגזין בחברת החדשות.

בשנת 2019 מונתה לתפקיד כתבת הרווחה של חברת החדשות. באותה שנה, פרסמה את התחקיר שחשף כי קופות החולים ממשיכות להעסיק רופאים שנחשדו בהטרדות מיניות של מטופלים ללא התערבות של משרד הבריאות. נוסף על כך ליוותה פעילן את מאבקם של הורים לילדים עם תסמונת דאון להעלאת הקצבה לילדיהם, מאבק שהוביל להגדלתה של הקצבה.

פעילן הביאה אל המסך תחקירים ייחודיים בנושא הדרת נשים, אלימות כלפי נשים והטיפול הלקוי של הממשלה בסוגיות האלה. בין השאר פרסמה שורת תחקירים על מסדרי צניעות והדרת נשים בצה"ל, תחקיר על המסלול שנאלצות לעבור נשים ישראליות לקבל אישור מוועדת ההפלות לביצוע הפלה, ותחקיר על הקלטות הנשים המוכות שאינן מטופלות ברשויות הרווחה ובמשטרה. התחקיר הביא להקמת ועדה מיוחדת בנושא בכנסת ולשינוי הנוהל של ליווי נשים מוכות מבית המשפט.

בשנת 2020 פרסמה תחקיר על האפליה של זוגות להט"בים באימוץ ילדים בישראל. החשיפה הובילה לדיון מיוחד בוועדה לביקורת המדינה, והוחלט להעביר את הנושא לבדיקתו של מבקר המדינה.

בחודש יוני 2021 קיבלה פעילן את פרס אבירת התקשורת החופשית ע"ש יצחק לבני (מטעם "דמוקרטTV"), על פעילותה למען האוכלוסיות המודרות.

נשואה ואם לשתי בנות. מתגוררת בתל אביב.

==קישורים חיצוניים==

* 
* [https://www.mako.co.il/news-team/Editor-b9f4e3deda51451004.htm הכתבות של מיכל פעילן], ב-N12

== הערות שוליים ==

קטגוריה:עיתונאיות ישראליות
קטגוריה:כתבי רווחה ישראלים
קטגוריה:סגל חברת החדשות
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1986
קטגוריה:ישראלים שנולדו ב-1986
גשר הפרחים

גשר הפרחים (ברומנית: Podul de Flori) הוא שמו של מפגן המוני, שנערך בגבול, שבין רומניה ובין ברית המועצות, באזור שהיה בהמשך לרפובליקת מולדובה, ב-6 במאי 1990, על גדות נהר פרוט, כשההמונים חצו את הגבול ללא ביקורת, דרכונים או ויזות והשליכו למי הנהר פרחים רבים, תוך מתן ביטוי רגשי לקשר בין התושבים הרומנים של שתי גדות הנהר.

ביום הזה ניתן אישור לתושבי רומניה, לראשונה לאחר מלחמת העולם השנייה, לחצות את הגבול עם החבל, שבעבר היה חלק מרומניה ולהיפגש עם המתגוררים מהצד השני של הגבול ובהן גם קרובי משפחה. לאורך הגבול בן כ-700 קילומטרים נקבעו שמונה נקודות מעבר, בהן תחילה עברו רק מהצד הרומני ובהמשך התחילו לעבור גם מהצד הסובייטי אל הצד הרומני. באירוע השתתפו כמיליון ומאתיים אלף אנשים.

שמונה המעברים היו בין מיורקאן ובין פרריצה (Miorcani – Pereriţa), בין סטנקה ובין קוסטשט (Stânca – Costeşti), בין יאשי ובין סקולן (Iaşi – Sculeni), בין אונגן ובין גשר אונגן (Ungheni – Pod Ungheni), בין אלביצה ובין לאושן (Albiţa – Leuşeni), בין פלצ'יו ובין ציגנקה (Fălciu – Ţiganca), בין אואנצ'ה ובין קאחול ואחרון בין גאלאץ ובין ג'יורג'יולשט (Galaţi – Giurgiuleşti).

== הגשרים הנוספים ==
ב-16 ביוני 1991, כשהחבל, שעתיד להפוך לרפובליקת מולדובה עדיין לא הכריז על העצמאות מברית המועצות ניתן אישור חד פעמי לתושבי המקום לחצות את הגבול לרומניה ללא ביקורת דרכונים. גם באירוע זה, כמו באירוע הראשון, הוטלו למי נהר פרוט מיליוני פרחים, שיצרו רושם של גשר צף. תושבים רבים משתי גדות הנהר נכנסו למי הנהר ונפגשו במים. אירוע זה מכונה "גשר הפרחים השני".

התנועות, התומכות באיחוד רפובליקת מולדובה עם רומניה, "הפעולה 2012" ו"התנועה האזרחית של צעירי מולדובה" ארגנו ב-11 ביולי 2015 את "גשר הפרחים השלישי", שנועד לקבל את פני אלף הצועדים המולדובנים, שיצאו לדרך מקישינב אל בוקרשט, כדי לדרוש את איחוד רפובליקת מולדובה עם רומניה. החל משעה 10.00 בבוקר הם עברו את גשר הרכבת ברגל, כשאזרחי רומניה מקבלים את פניהם בגדה השנייה של הפרוט.

ביום 31 בדצמבר 2017 ארגנה התנועה ALIANȚA PENTRU CENTENAR מפגן של אלף רומנים ביישוב פלצ'יו, הסמוך לגבול עם רפובליקת מולדובה. המפגן יצא אל אתר זיכרון לחיילים רומנים ומשם צעד אל מעבר מסילת הרכבת מעל נהר הפרוט. המפגינים נשאו איתם דגל רומני האורך מאה מטרים והחזיקו אותו מעל הפרוט, כשהדגל מוחזק משני צדדי הנהר והגבול. המפגינים בשתי גדות הנהר שרו את המנון רומניה וקראו ססמאות דוגמת "הלאה הגבול על הפרוט!", "התעורר רומני!", "בסרביה היא רומניה", "אחדות", "אותו דם, אותה ארץ, רומנים היינו כולנו פעם" ועוד. בסיום שוחרר הדגל למי הנהר.

== קישורים חיצוניים ==
* [https://www.bing.com/videos/search?q=Pod+de+Flori&docid=608033211588092784&mid=4B3948BAD9499D674FCA4B3948BAD9499D674FCA&view=detail&FORM=VIRE "Pod de flori" de peste Prut 6 mai1990] 
* [https://www.bing.com/videos/search?q=Pod+de+Flori&docid=608049485219329299&mid=7DE73074AA8EAC840FC67DE73074AA8EAC840FC6&view=detail&FORM=VIRE 6 mai 1990 - Primul Pod de Flori (TVR 3)] 

==הערות שוליים==

קטגוריה:הפגנות
קטגוריה:מולדובה: היסטוריה
קטגוריה:רומניה: היסטוריה
קטגוריה:1990 בפוליטיקה
תום המפרי

תומאס המפרי (באנגלית: Thomas Humphrey; 1858 – 1922) היה אמן וצלם אוסטרלי יליד סקוטלנד, שהיה קשור לאסכולת היידלברג – האימפרסיוניזם האוסטרלי.

המפרי זכה לשבחים על עבודתו מבני דורו, והוא מיוצג באוספים הקבועים של כמה מאוספי האמנות הגדולים באוסטרליה.

== ביוגרפיה ==
יליד 1858 באברדין, סקוטלנד, המפרי נדד כילד צעיר עם משפחתו לאוסטרליה, והתיישב בפרבר ריצ'מונד במלבורן. כנער, למד בגלריה הלאומית של בית הספר לאמנות בוויקטוריה ונכנס לעסקי צילום, שם עבד עם ג'ורג' פיט מוריסון ובסופו של דבר הקים סטודיו לצילום משלו עם אשתו אליס מילס.

בשנת 1885 התיידד המפרי עם הצייר טום רוברטס, שחזר מלימוד אמנות באירופה. יחד עם פרדריק מק'קבין וג'ון מאת'ר הם הקימו את מחנה האמנים של בוקס היל, והתמסרו לציור הנוף האוסטרלי בטכניקות אימפרסיוניסטיות. המפרי המשיך לצייר במחנה איגלמונט של ארתור סטריטון בשנת 1889, ובשנה שלאחר מכן עבר לצ'רטריסוויל, שם התגורר וצייר לצד עמיתים בולטים וולטר ווית'רס ולאון פול.

בשנת 1896, ציורו "נוף הנהר בשמש קיץ", שצייר שנה קודם, נרכש על ידי הגלריה הלאומית של ויקטוריה בתערוכת אגודת האמנים הוויקטוריאנית. על פי מבקר האמנות אלן מקלוד מקולוך, הציור היה "ככל הנראה העבודה האימפרסיוניסטית האוסטרלית הראשונה" שקנה המוזיאון.<ref>McCulloch, Alan (1969). The golden age of Australian painting: impressionism and the Heidelberg school. Lansdowne. p. 50.</ref> מאז, עבודותיו של המפרי נכנסו לאוספי הקבע של הגלריות האוסטרליות הממלכתיות והאזוריות, כולל גלריית האמנות של ניו סאות' ויילס<ref></ref> וגלריית האמנות של בלאראט.

לאורך רוב חייו המפרי הוטרד מבעיות בריאות אשר יחד עם הדרישות להפעלת סטודיו לצילום הגבילו את יכולתו לצייר.

הוא נפטר במעונו בארמדייל בשנת 1922. תערוכת היחיד הראשון שלו נערך לאחר מותו בשנת 1925 בגלריה של האגודה לאמנות במלבורן.

בהקדמה לקטלוג התערוכה כתב רוברטס כי המפרי ביטא בעבודותיו את "רוחו האינטימית והרכה של הערבות, וכי למרות בעיותיו הבריאותיות, הוא "מצא זמן פנוי ללא הפרעות. לתקשר עם הטבע."<ref></ref>

== גלריה ==
<gallery mode="packed" heights="170">
File:Tom Humphrey Summer Walk.jpg|טיול קיץ

File:Thomas Humphrey Under a Summer Sun 1895.jpg|תחת שמש הקיץ

File:Tom Humphrey The Way to School.jpg|בדרך לבית הספר
</gallery>
==קישורים חיצוניים==

== הערות שוליים ==

קטגוריה:ציירים אוסטרלים
קטגוריה:ילידי 1858
קטגוריה:נפטרים ב-1922
אייפסטר

אייפסטר בע"מ (Apester) היא פלטפורמת שיווק מבוסס תוכן המציעה לבעלי אתרים, בלוגרים, עסקים, מותגים וגופי תוכן גדולים לשפר את ביצועי התוכן שלהם באמצעות הטמעה של תכנים אינטראקטיביים. החברה פיתחה כלים דיגיטליים המאפשרים ליצור תוכן אינטראקטיבי שניתן להטמיע באתרי אינטרנט או אפליקציות מובייל, כמו סקרים, חידונים ויחידות סטורי, וכן לפרסם על גביהם.

הפלטפורמה התפרסמה הודות לשיתופי פעולה עם כמה מגופי התוכן ומהמפרסמים הגדולים והמשפיעים בעולם, לרבות הטלגרף הבריטי, הפינגטון פוסט, מגזין טיים, קיקר (גר'), ואחרים.

== היסטוריה ==
החברה היא גלגול של Qmerce, שנוסדה בשנת 2011 על ידי מוטי כהן ודני צדוק. מוצריה של קיומרס, החל מפלטפורמה לייצור משחקי פנאי על גבי פייסבוק ועד יצירת מערך משחקיות על גבי אתרי תוכן<ref></ref>, פותחו כולם מתוך הניסיון לשלב בין אינטראקטיביות, צריכת תוכן, וחומר פרסומי בסביבה דיגיטלית. ב-2014 הוחלט למקד את פעילות החברה סביב המוצר המוצלח ביותר שלה, הטמעת סקרים ושאלות טריוויה במרכז מאמרים.

כבר ב-2014 הושקה הפלטפורמה החדשה, שזכתה לסט מוצרים, עיצוב, מיתוג, ומודל עסקי חדשים, לרבות בניית צוותה הכולל של החברה מחדש. תוצאת הפיבוט (אנ') הזה הייתה השקתה של Apester בשלהי 2014 עם צוות הקמה והנהלה חדש אליו צורפו ניצן פלד, לשעבר בערוץ הספורט, כמנהל תוכן ולקוחות, ואדיר בן יהודה, לשעבר ב-SpotIM (אנ'), כמנהל הפיתוח העסקי.

ביולי 2015, לאחר שהשיגה החברה המחודשת מספר לקוחות חדשים בעלי שם עולמי, הודיעה אייפסטר על סבב הגיוס הגדול ביותר שלה עד אותה העת, על סך 5 מיליון דולר, בהובלת הקרן הלוקסמבורגית Mangrove של מארק טולשץ (אנ'). בנובמבר 2015 השיקה, בשיתוף פעולה עסקי עם The Weather Channel (אנ'), מוצר חדשני המאפשר ליצור שכבה אינטראקטיבית על גבי סרטוני וידאו<ref></ref>.

באפריל 2016 הכריזה החברה על גיוס 12 מיליון דולר נוספים, הפעם בהובלת בלאמברג קפיטל<ref></ref>. באמצע אותה שנה תוצאות סקרים שיוצרו והופצו בעזרת הפלטפורמה של החברה סביב ה"ברקזיט" זכו לסיקור בעיתונות העולמית, גם מהזווית האמריקאית<ref></ref> וגם מזו הבריטית<ref></ref>.

בשלהי 2016 החל שיתוף הפעולה של החברה עם מגזין טיים סביב שימוש של המגזין במוצרי אייפסטר כחלק מבחירת איש השנה של טיים<ref></ref>. בהמשך הורחב שיתוף הפעולה גם כדי להוביל את הפעילות דיגיטלית סביב בחירת רשימת 100 המשפיעים של המגזין.

במאי 2017 הודיעה החברה גם על השקת מוצרי פרסום פרוגרמטיים על גבי תכנים המיוצרים בפלטפורמה<ref></ref>, וגם על שיתוף פעולה אסטרטגי ואינטגרציה עם חברת Giphy<ref></ref>.

באוגוסט 2018 הכריזה החברה על השקת מוצר חדשני נוסף ליצירת והטמעת תכנים בפורמט "סטורי" מחוץ לסביבות של הרשתות החברתיות שעושות שימוש נרחב בפורמט הזה<ref></ref>. בהמשך אותה שנה זכתה החברה בפרס היוקרתי "פלטפורמת התוכן האינטראקטיבי הטובה ביותר" של ארגון DIGIDAY<ref></ref>.

גם בשנים האחרונות, ובדומה לעניין הברקזיט, תוצאות סקרים שמיוצרים ומופצים על גבי הפלטפורמה של אייפסטר ממשיכים לזכות לסיקור עיתונאי בשלל נושאים, לרבות עניינים עסקיים כמו תחושות של לקוחות בנוגע למנויים בתשלום<ref></ref> או נושאים הקשורים לתרבות פופ כמו האוסקר<ref></ref>.

מלבד תל אביב, לחברה עובדים ונציגים גם בברלין, לונדון, סינגפור, מוסקבה, וניו יורק.

== קישורים חיצוניים ==
* 

* 
* 
* 
* 

==הערות שוליים==

קטגוריה:חברות אינטרנט ישראליות
קטגוריה:תל אביב-יפו: חברות
קטגוריה:ישראל: חברות שהוקמו ב-2014
אייל בגלייבטר

אייל בגלייבטר (נולד ב-5 בדצמבר 1963) הוא כדורגלן עבר ישראלי, ששיחק בעמדת הקשר. בגלייבטר מזוהה בעיקר עם קבוצת מכבי פתח תקווה, בה שיחק רוב הקריירה שלו, ונחשב לאחד השחקנים הבולטים בתולדות המועדון.

==קריירה==
בגלייבטר נולד למשפחה עם מורשת בקבוצת מכבי פתח תקווה: אביו, דני בגלייבטר שיחק 15 שנים בקבוצה, סבו שמואל בגלייבטר, היה ממייסדי האגודה, תרם לה כספים, ושיחק אף הוא במועדון בשנות ה-20, ולאחר מכן ניהל אותו שנים רבות. כמו כן אימו נילי היא אחותו הגדולה של גיורא שפיגל, וסבו הוא אליעזר שפיגל. לבגלייבטר גם קשר אל היריבה העירונית, כאשר הוא התחתן עם נירית, בתו של בועז קופמן, אחד משחקני הבולטים של הפועל פתח תקווה בתקופת ההצלחות.

בגלייבטר התחיל את דרכו בקבוצת הנוער של המועדון, וסבו אליעזר אפשר לו להתאמן עם הקבוצה הבוגרת של המועדון בגיל 13 בלבד. במרץ 1980 בגיל 16 ו-3 חודשים, נכנס בגלייבטר להופעת הבכורה שלו כמחליף בדקה ה-80 במשחקה של הקבוצה בליגה נגד הפועל באר שבע, והפך לשחק הצעיר ביותר בליגה הלאומית לעונה זו. כעבור שבועיים פתח בהרכב ובישל שער, כעבור חודש נוסף הבקיע את שער הבכורה שלו בבוגרים במשחק הגביע נגד הפועל בית שאן.

במחזור הפתיחה של עונת 1980/1981 נכנס במחצית, והבקיע שער בכורה בליגה במדי הקבוצה נגד מכבי יפו. בנובמבר 1980, מאמן נבחרת ישראל בכדורגל ג'ק מנסל החליט לצרף את בגלייבטר, עדיין לא בן 17 למחנה אימונים בגרמניה עקב יכולתו הגבוהה, אך לא נכנס לשחק, ולמעשה שיחק רק פעם אחת במדי נבחרת ישראל, אף על פי שהוזמן לרוב מחנות האימונים בתקופת השיא שלו, ב-28 בינואר 1986 נגד נבחרת סקוטלנד. בעונת 1984/1985 נבחר ל-11 של העונה. ב-1987 יצא לשחק בחו"ל בקבוצת ספורטינג קלוב האסלט הבלגית, ועונה לאחר מכן עבר לשחק ברסינג מכלן שם קרע שריר, עבר ניתוח והושבת במשך 3 חודשים.

בקיץ 1989 שב בגלייבטר לישראל וחתם בקבוצתו המקורית מכבי פתח תקווה שהייתה בליגה השנייה. ב-27 באפריל 1994 כבש בגלייבטר שלושער ראשון בקריירה בגיל 31, והיה לשחקן העשירי בהיסטוריה של הכדורגל הישראלי שעושה זאת במחזור הפתיחה של הליגה. בתחילת עונת 1996/1997 שחררה אותו פתח תקווה והוא חתם בהפועל טייבה העולה החדשה על מנת לנסות לסייע לה להישאר בליגה. ניסיון זה לא צלח והקבוצה ירדה לליגה השנייה לאחר עונה בלבד, בעוד בגלייבטר מופיע 6 פעמים בלבד במדי הקבוצה. לאחר מכן פרש מכדורגל פעיל. לבגלייבטר 352 הופעות במדי מכבי פתח תקווה והבקיע 70 שערים במדי המועדון, רביעי בטבלת כל הזמנים.

לאחר פרישתו הפך בגלייבטר למאמן כדורגל והיה עוזרו של אלי אוחנה כשאימן בבני יהודה תל אביב בעונת 2000/2001.

== חיים אישיים ==
בגלייבטר נשוי לנירית ולהם שלושה ילדים. הוא עוסק ביזמות נדל"ן באתונה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:פתח תקווה: כדורגלנים
קטגוריה:כדורגלני מכבי פתח תקווה
קטגוריה:כדורגלני הפועל טייבה
קטגוריה:כדורגלנים ישראלים בבלגיה
קטגוריה:כדורגלני נבחרת ישראל
קטגוריה:ישראלים שנולדו ב-1963